**ZAPISNIK**

**19. SEJE STRATEŠKEGA SVETA ZA ZDRAVSTVO**

četrtek, 15. 6. 2023

Prisotni člani: dr. Erik Brecelj, Hajdi Kosednar, mag. Ana Vodičar, mag. Mira Šavora, Tjaša Sobočan, Azra Herceg, mag. Dolores Kores, mag. Egon Stopar, dr. Iztok Takač, Rok Ravnikar, mag. Gregor Cuzak, dr. Branko Gabrovec, Anka Rode, mag. Alan Medveš, mag. Dorjan Marušič, dr. Grega Strban, dr. Valentina Prevolnik Rupel

Odsotni: dr. Vojko Flis, dr. Tit Albreht, , dr. Petra Došenović Bonča, dr. Radko Komadina, dr. Igor Švab, Monika Ažman, dr. Peter Radšel

Ostali prisotni: dr. Metka Paragi, Simona Pirnat Skeledžija, Erik Scheriani, Miha Mohorčič

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 18 seje SSZ
3. Informacije o tekočih zadevah
4. Financiranje (dr. Grega Strban)
5. Kakovost in varnost (mag. Dorjan Marušič)
6. Predlogi za 20. sejo SSZ
7. Razno.

**AD/1**

**SKLEP št. 1:** Strateški svet je potrdil predlagan dnevni red.

**AD/2**

Strateški svet se je seznanil s pobudo gospe Ane Vodičar za dopolnitev zapisnika 18. seje Strateškega sveta za zdravstvo in jo tudi potrdil.

**SKLEP ŠT. 2:** Zapisnik 18. seje strateškega sveta se dopolni.

**AD/3**

Gospa Anka Rode je uvodoma predstavila zaposlitveni sejem, ki je bil izveden v Makedoniji. Sejem ocenjuje za izredno uspešno izveden dogodek, saj je interes po mnenju organizatorjev, presegel vsa pričakovanja. Izpostavila je, da je bilo največ interesa na sejmu izkazanega ravno za področje zdravstva in zdravstvene nege. Napovedala je, da bodo podobne aktivnosti v teku tudi jeseni, kjer planirajo obisk Banja Luke. Hkrati je izpostavila visoko organizirane obiske drugih evropskih držav, kjer se sistemsko in zalo organizirano pridobivajo novi kadri.

V debati, ki je sledila so se prisotni dotaknili teme visokih stroškov, ki jih tujci za pridobivanje licence in opravljanja izpita iz slovenskega jezika v Sloveniji, morajo poravnati. Vsi prisotni se strinjajo, da bi te visoke stroške morala poravnati država ali delodajalec.

**SKLEP ŠT. 3:** Dr. Brecelj bo na naslednji sestanek povabil gospo Evo Dajčman Šterk iz MZ, ki bo predstavila zakonodajo na temo zaposlovanja tujcev in stroškov s tem v zvezi.

**SKLEP ŠT. 4:** Strateški svet je se seznanil s trenutnimi tekočimi aktivnostmi.

**AD/4**

V nadaljevanju je gospod Grega Strban predstavil dokument s področja financiranja zdravstva. Dokument je sestavljen iz treh področij: zbiranje sredstev, upravljanje sredstev, razdeljevanje sredstev. Za vsa področja je predstavil poglede in predloge podskupine za financiranje. Na koncu je podal deset prioritetnih ukrepov na področju financiranja zdravstva.

V razpravi so prisotni razpravljali o definiranju košarice pravic in razdeljevanju sredstev ter necelovitega reševanja težav. SSZ se strinja, da košarica B ni potrebna in ni predmet nadaljnje razprave.

Člani sveta lahko svoje pripombe in predloge podajo do 22.6.. Po tem datumu bo ta dokument predstavljen PV.

**SKLEP ŠT. 5**: Strateški svet podpira predlagan dokument.

**AD/5**

Gospod Dorjan Marušič je svet seznanil, da je podskupina za kakovost in varnost predlagan dokument predstavila predsedniku vlade. Glavni poudarki dokumenta so ustanovitev inštituta za kakovost, sprejetje zakona o kakovosti in varnosti ter proaktivno javljanje rezultatov kakovosti v sistem.

**AD/7**

**SKLEP ŠT. 6:** SSZ bo poslal dopis glede dela zdravnikov javnim zdravstvenim zavodom.

Strateški svet bo na naslednji seji obravnaval področje upravljanja v zdravstvu in dolgotrajne oskrbe.

Seja se je zaključila ob 18.30 uri.

Zapisal: Miha Mohorčič

Pregledala: dr. Metka Paragi

dr. Erik Brecelj

predsednik Strateškega sveta za zdravstvo